CELEX: 62011CA0677
Language: hu
Date: 2013-05-30 00:00:00
Title: C-677/11. sz. ügy: A Bíróság (ötödik tanács) 2013. május 30-i ítélete (Conseil d'État (Franciaország) előzetes döntéshozatal iránti kérelme) — Doux Élevage SNC, Coopérative agricole UKL-ARREE kontra Ministère de l’Agriculture, de l’Alimentation, de la Pêche, de la Ruralité et de l’Aménagement du territoire Comité interprofessionnel de la dinde française (CIDEF) (Az EUMSZ 107. cikk (1) bekezdése — Állami támogatások — Az „állami forrás” fogalma — Az „államnak tulajdoníthatóság” fogalma — A mezőgazdasági ágazat szakmaközi szervezetei — Elismert szervezetek — Az e szervezetek által a szakma érdekében elhatározott fellépések — A szóban forgó szervezetek által önkéntesen bevezetett hozzájárulások révén történő finanszírozás — A hozzájárulásokat az érintett mezőgazdasági ágazat valamennyi szakmai szereplőjére nézve kötelezővé tévő közigazgatási jogi aktus)

3.8.2013   
            
            
               HU
            
            
               Az Európai Unió Hivatalos Lapja
            
            
               C 225/21
            
         A Bíróság (ötödik tanács) 2013. május 30-i ítélete (Conseil d'État (Franciaország) előzetes döntéshozatal iránti kérelme) — Doux Élevage SNC, Coopérative agricole UKL-ARREE kontra Ministère de l’Agriculture, de l’Alimentation, de la Pêche, de la Ruralité et de l’Aménagement du territoire Comité interprofessionnel de la dinde française (CIDEF)
   (C-677/11. sz. ügy) (1)
   
   (Az EUMSZ 107. cikk (1) bekezdése - Állami támogatások - Az „állami forrás” fogalma - Az „államnak tulajdoníthatóság” fogalma - A mezőgazdasági ágazat szakmaközi szervezetei - Elismert szervezetek - Az e szervezetek által a szakma érdekében elhatározott fellépések - A szóban forgó szervezetek által önkéntesen bevezetett hozzájárulások révén történő finanszírozás - A hozzájárulásokat az érintett mezőgazdasági ágazat valamennyi szakmai szereplőjére nézve kötelezővé tévő közigazgatási jogi aktus)
   2013/C 225/35
   Az eljárás nyelve: francia
   
      A kérdést előterjesztő bíróság
   
   Conseil d'État
   
      Az alapeljárás felei
   
   
      Felperesek: Doux Élevage SNC, Coopérative agricole UKL-ARREE
   
      Alperesek: Ministère de l’Agriculture, de l’Alimentation, de la Pêche, de la Ruralité et de l’Aménagement du territoire, Comité interprofessionnel de la dinde française (CIDEF)
   
      Tárgy
   
   Előzetes döntéshozatal iránti kérelem — Conseil d'État — Az EUMSZ 107. cikknek a C 345/02. sz. Pearle és társai ügyben 2004. július 15 én hozott ítéletre tekintettel történő értelmezése — Valamely nemzeti hatóságnak az e hatóság által elismert szakmaközi szervezetben díjat bevezető megállapodást az egész ágazatra kiterjesztő és a díjat kötelezővé nyilvánító határozata — Kommunikációs, promóciós, külső kapcsolatokra vonatkozó, az ágazat érdekeinek védelmét szolgáló intézkedések végrehajtása — Az uniós joggal ellentétes intézkedések finanszírozása — A „támogatás” fogalma
   
      Rendelkező rész
   
   Az EUMSZ 107. cikk (1) bekezdését úgy kell értelmezni, hogy valamely nemzeti hatóság olyan határozata, amely egy mezőgazdasági ágazat valamennyi szakmai szereplőjére kiterjeszt egy olyan megállapodást, amely — az alapeljárás tárgyát képező szakmaközi megállapodáshoz hasonlóan — hozzájárulást vezet be valamely, a nemzeti hatóság által elismert szakmaközi szervezet keretében, és ezáltal azt kötelezővé teszi annak érdekében, hogy lehetővé tegye a kommunikációs, promóciós, külső kapcsolatokra vonatkozó, minőségbiztosítási, kutatási és az ágazat érdekeinek védelmét szolgáló fellépések végrehajtását, nem minősül állami támogatás elemének.
   
      (1)  HL C 89., 2012.3.24.